  Майя Бывальцева 28-тӥ гудырикошконлы Удмуртиын коронавирус инфекциен черлан 31 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 13 улӥсьёслэн зэмаз. Быдэн куинь учыр Глазкарын но Воткаын пусйизы, быдэн кык учыр – Шаркан, Вотка, Ува ёросъёсын, быдэн одӥг учыр – Алнаш, Балезино, Дэбес, Эгра, Сюмси, Яр ёросъёсын. 26 адями йӧназ. Туннэ нуналлы элькунын выль коронавирус инфекциен черлан 3 сюрс 123 учыр лабораториосын зэматэмын. 2 сюрс 587 адями йӧназ, 58 мурт кулӥз. Та дыре 26-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  